
Homaj rajtoj 


La Universala Deklaracio de Homaj Rajtoj estis rezoluciita la 10-an de decembro 1948, en la tria 
ĝenerala asembleo de Unuiĝintaj Nacioj kaj en 1998 okazos la 50-a datreveno. Dum tiuj jaroj, ĝi 
protektadis nin kiel gvidprincipo por la libero kaj la egaleco. Interalie en sia Artikolo 2, ĝi difinas 
ke la homo povas ĝui rajtojn kaj liberon sen suferi pro la diferenco de lingvo. Jen, ekstrakte, la 
Artikolo 2 : “Ĉiuj rajtoj kaj liberecoj difinita en tiu ĉi Deklaracio validas same por ĉiuj homoj, sen kia 
ajn diferencigo, ĉu laŭ raso, haŭtkoloro, sekso, lingvo, religio, politika aŭ alia opinio, nacia aŭ socia 
deveno, posedaĵo, naskiĝo aŭ alia stato". 

~emeso ke ĉiu homo havas la raiton uzi sian pronran linovon kai devas ne esti devigata uzi 
alian iingvon iĝis nomata tiu de Lingvaj Rajtoj kaj reprezentiĝas en la Universala Deklaracio pri 
Lingvaj Rajtoj, subskribita en 1996 en Barcelono, fare de neregistaraj organizoj kun la subteno de 
UNESCO. La esperantistoj konsentas kun tiu principo, ĉar sen respekto al ĉies lingvo la ekzisto de la 
lingvo Esperanto estas nepensebla. 


Esperanto estas lingvo publikigita de 
Zamenhof en 1887, kaj dum la 110 jaroj 
de sia ekzisto, nutrata, polurata de la 
subtenantoj ĉie en la mondo,ludis rolon 
de internacia komuna lingvo kiu ligas 
homojn kies lingvoj estas diferencaj. Tio 
estas agado ĝuste konforma al la penso 
pri Lingvaj Rajtoj. 


ESPERANTO 


( El Japana Esperanto- Instituto) 

Lingva Serloko 

Karaj Watson-oj ! 

Legu atente la subajn frazojn kaj klopodu 
korekti la erarojn. Ĉe la sekvanta paĝo vidu 
ĉu viaj korektoj estas korektaj : 

1.Li ne manĝis malgraŭ 
malsatis. 

2.Estas danĝera marŝi 
sur malluma vojo. 
3.Laŭ mi scias, 
Zamenhof naskiĝis en 
Litovio. 

4.Esperanto estis lanĉita 
por Zamenhofen 1887. 
5.La brazila kongreso okaziĝos en Campo 
Grande. 

6.Vidu se viaj amikoj perdiĝis en la arbaro. 
7.Petro kuras kun liaj amikoj la maratonon. 
8.Li promenis 30 minutojn dum la mateno. 


Gaŭĉaj popoldiroj 
Algluita kiel iksodo sur bovina vosto 
Antaŭen kiel stango en inundo 
Malbonan herbon, prujno ne mortigas 
Mallonga kiel hufobato de porko 
Mallordigita kiel valizo de frenezulo 
Pli longa ol kraĉado de ebriulo 
Tiel facila kiel vendi pasteĉon en ĉevalkuradejo 
Tre konata kiel akuŝistino de kamparo. 


Brazila Kongreso 

En la urbo Campo Grande, MS, okazos la 
venonta brazila kongreso, de la 5-a ĝis la 10-a 
de julio 1999. Kiel temo de la Kongreso estis 
elektita la jena : “Kulturo, Ekologio, Sporto kaj 
Turismo”. 

Por pliaj informoj : Societo de Esperanto 
Mato Grosso do Sul, Rua 15 de Novembro 230, 
ap. 55, Campo Grande, MS. 


Lingvaj 


kuriozaĵoj 


Esperante Portugale 
Caro Czar 
Cedo Cessdo 
Cimo Percevejo 
Colo Polegada 
Deserto Sobremesa 
Digo Dique 
Dono Doacdo 
Falo Queda 
Faro Feito 

Fato Destino 
Portugale Esperante 
Caro Multekosta, kara 
Cedo Frue 

Cimo Supraĵo 
Colo Brusto 
Deserto Dezerto 
Digo Mi diras 
Dono Mastro 
Falo Mi parolas 
Faro Flaro 

Fato Fakto 


Unua en Brazilo 


Sudriogrando estis la unua brazila ŝtato 


kiun konis Esperanton. Je 1896, S-ro Francisco 
Valdomiro Lorenz, alveninte el Eŭropo al 
Brazilo, fiksis loĝejon en la kolonio Sŝio 
Francisco, en ĉi-tiu ŝtato, kaj publikigis 
“Plenan lernolibron de la lingvo Esperanto", la 
unua kiu kaptis adeptojn ĉe Sudriogrando. 


Kursoj 

e Enla sidejo de GEA okasos ĉiusemajne, je 
mardoj, de la 15-a ĝis la 17-a horo, Bazaj 
kursoj de Esperanto sub la gvido de 
instruistino Beatriz Burigo. 

= Dum sabatoj de la venonta jaro, de la 15-a 
ĝis la 17-a horo, en GEA-sidejo, okazos 
PROGRESIGA KURSO, gvidota de instruisto 
Hermes Machado Jr. 


Esperanto en Torres 


Flanke de Canela kaj Gramado, Torres 
estas unu el la plej gravaj turismaj urboj de 
Sudriogrando. Al Esperanto oni konstatas 
lasttempe grandan apogon kaj intereson, kio 
faras antaŭvidi baldaŭan strebon por la starigo 
de aktiva esperanta nukleo. Kun granda 
entuziasmo daŭras la Baza Kurso de Esperanto 
komencita ĉi-urbe far instruisto Cesar D. 
Soares, kies monitorado, ĉiusemajne, estas de 
samideano D-ro Osvaldo Camargo, 
respondebla por la disvastigado de la 
Internacia Lingvo en ĉi tiu regiono. 


Sovaĝa figujo 


Ĉi estas unu el la plej ombreplenaj arboj de 
Sudriogrando. Same kiel la umbuo, ĝi estas la 
preferata restadejo de la bovĉaristoj kaj 
kamparaj vojaĝantoj dumtage. Tamen, ili ne 
tranoktas sub ĝia branĉaro pro la malsanigaj 
emanaĵoj eliĝintaj el siaj folioj dum la nokto. 


l. 

Lingva Ŝerloko 


(Solvo el la dua paĝo) 

... malgraŭ malsatO aŭ malgraŭ ke li 
malsatis. 

Estas danĝerE... 

Laŭ mia sciO... 

Esperanto estis lanĉita DE... 

La brazila kongreso OKAZOS... 
Vidu ĈU viaj amikoj... 

Petro kuras kun SIAJ amikoj... 

Li promenis 30 minutojn dum la 
mateno. 

La frazo estas korekta. Se vi 
korektis ĝin, via korekto estas 
malkorekta. 

Evidente, miaj karaj Watson-oj ! 


Hirano al Rio Grande 


Simio Goldman 
Esperantigis : I.Sanguinetti 


Rio Grande do Sul 

Nia tuta gaŭĉar' 

Volas kanti al ĉiela blu' 

Al verdaj kampoj kaj mar'. 


Al virinoj ĉiam belaj 

Al mildaj noktoj sur kampar' 
Al ĉiel' brodita per steloj 
Mantel' de glora legendar'. 


Rio Grande do Sul 

El plej riĉa tradici' 

Ju pli granda vi estos Rio Grande 
Des pli ame vin volos ĉe mi. 


Nekrologo 


Lucila D.Fernandes 
(1924-1998) 

La 12-an de oktobro forpasis en Porto 
Alegre, RS, nia estimata samideanino Lucila 
D.Fernandes, eks-prezidantino de Gaŭĉa 
Esperanto-Asocio (GEA) , kies organizaĵo ŝi 
helpis fondi antaŭ ĉirkaŭ du jardekoj. Krom 
elstariĝi kiel arda aktivulino en la suda 
regiono de Brazilo kaj direktorino de DESEAK 
dum longa tempo, ŝi estis VD kaj FD (vic- kaj 
fak-delegitino ) de UEA pri spiritismo kaj 
hispana lingvo. 

Batalema esperantistino ekde longa dato ŝi 
estis ankaŭ sindediĉa stimulantino en la kreo 
de diversaj Esperanto-nukleoj en pluraj urboj 
de la ŝtato Sudriogrando. 


D-ro Walter Boppre 


Nian kondolencon al la familio de D-ro 
Walter Boppre (1926-1998) forpasinta la 25-an 
de Septembro en Florianopolis , post 72 jaroj 
kaj pli ol 50 da sindediĉo al esperanta idealo. 

Ago-tago 

Kun apogo de Gaŭĉa Esperanto-Asocio, 
Instituto Esp. Amigo Germano prenis sur sin la 
iniciaton memorigi la AGO-TAGOn en Porto 
Alegre. Pro la balotado en Brazilo, oni 
transforigis la daton por la 10-an de oktobro. 

Prelegis pri la elektitaj temoj la jenaj 
samideanoj : 


Reinaldo J.Zaghetto “O Esperanto no 39 


Milĉnio" 

B.Egon Breitenbach “O Esperanto na 
Internet " 

Julinha Z.F.Pereira “A neutralidade do 
Esperanto " 


Bedaŭrinde, du tagoj poste, forpasis nia 
karmemora konsilantino Lucila D.Fernandes, 
kiu planis kaj kunordigis tiun eventon. 


Nia telefono 

Fstas instalita en la sideio de GEA la 
telefono : 228.31.98. Finfine, ekde nun la 
problemo pri la fermitaj pordoj de konstruaĵo 
”Urubatan”- kie ni enloĝiĝis — estas preskaŭ 
tute solvita : dum sabatoj, dimanĉoj kaj feriaj 
tagoj, ĉiam estos ebla la interkomunikiĝo. 


Kalendaro 1999 


Laŭ sugesto de nia S-ano George Otto 
Vaske, el Kaiurbo, ni projektis kaj eldonis, 
kune kun estrarano Joaquim Chaves, specialan 
esperantan kalendaron por la jaro 1999. Ĝi 
estas ilustrita per tekstoj kaj bildoj pri nia 
Internacia Lingvo Esperanto. 


Donaco 

Ni dankas la donacon de telefonaparato 
farita de nia diligenta estrarano Hermes E. 
Machado Jr, direktoro de Kultura 
Departamento de GEA kaj responsebla por la 
biblioteko “Ary Zamora”. 


